safouaneb/arywiki huggingface dataset:
قريميا

قريميا ؤلا لقْرْم (برّوسية: "Крим"، بنݣليزية: "Crimea") هيا واحد شبيهتݣزيرة كاينة فالشمال د لبحر لكحل ؤ ف لجانوب ديال يوكرانيا ؤ بحر ازوف ؤ ف شّرق ديال كراسنوضار د روسيا. تّيساع ديالها واصل ل 26، 954 كلم كاري، لعاصيمة ديالها سيمفيروپول. نّاس ديالها كايتسماو قرماوا لّي براصهوم كايتكونو من شلّا قومان، و تّعداد ديالهوم فايت جوج د لملاين تقريبا. هاد لبلاصة متدابز عليها بين روسيا لي خداتها من يوكرانيا فعام 2014 ؤ هاد لّخرة لي كاطّالب بيها و كاتغوت بلي هادا تعدّو على لوحدة تّْرابية ديوكرانيا. هاد لغعلة نيت تنتاقدات منعند لمجمع لبلداني، واخا هاد شبيهتݣزيرة كانت تابعة لبراطورية ديال روسيا حتال حدود ديال 1918، عاد غاتولي طرف من ليتّيحاد سّوفياتي حتال 1991م وموراها غاتكون تابعة ل يوكرانيا حتال 2014. لحالة ديالها دابا كاتعتابر جمهورية ديال قريميا وكاتمتع بلحكام دّاتي. قريميا واخا كاتبان صغيرة، ولايني تاريخها عامر غانجبدو كي متلة، مدينة يالطة اللي فيها داز لكونݣري تاع يالطة بين لمحالفين، وفوق من هادشي كانت لبلاصة دمطايفة معروفة سميتها : لحرب لقريمية (1853-1856) بين لمبراطورية الروسية و لمحالفة اللي جمعات لمبراطورية لعتمانية معا فرانسا و لمملكة لمتاحدة و سردينيا.
نتيفاضة غشت 1953

نتيفاضة غشت 1953 (ب، ب ) كانت تورة ضد ستيعمار ؤ سلطات لحماية لفرانساوية، جات ف سياق تورة لماليك ؤ شّعب وقعات ف وجدة ف 16 غشت 1953. وقعات موراها نتيفاضة تانية ف تافوغالت لغد ليه. وقعات هاد نتيفاضة عشريام من بعد "جولة نتخابية" د تهامي لݣلاوي لي دار حملة باش يطييح سلطان محمد لخامس. هاد نتيفاضة كانت بدرة باش تّخلق من بعد جيش التحرير لمغريبي. لعواقب. من بين ناس لي ماتو كانو ؤروپيين اعضاء ف "سربيس د لامن" ؤ مغاربة معروفين بلي كيايدو تهامي لݣلاوي ؤ وحدين خرين كانو كيحتجو. تحكم على 96 مغريبي مور هاد نتيفاضة.
سردينيا

سردينيا ݣزيرة ف لبحر دّخلاني تابعة للطاليان، اللي عاطياها لحكم دّاتي ( "جّيهة لحاكماداتها ديال سردينيا :Regione Autonoma della Sardegna") و كاينة نيت ف لغرب ديال الطاليان و ف لجانوب ديال قرشيقة اللي بعيدة عليها غير ب 12 كلم ما كايفرق بيناتهوم غير قمّونات بونيفاتشيو. لمدينة الرئيسية فيها هيّا كاليݣاري و التيساع ديالها تقريبا 24. 000 كلم²، الناس ديالها سميتهوم السرادنا و تّعداد ديالهوم جوايه 1. 579. 181 (2022). هاد لݣزيرة حكموها لمسلمين جوج خطرات: فاش جاو ليها لعرب مابين 710 و 778، و من بعد عاودو حوزو فيهوم الناس ديالها حتال عاوتاني جاو ليها لمسلمين ب لقيادة ديال لمجاهيد لعاميري "موزيتو" ف 1014 ولايني ماطولوش فيها ؤ ݣلسو فيها تلت سنين صافي يعني حتال 1017. حتال لحدود ديال 1861، سردينيا كانت طرف من لمملكة د پيامون-سردينيا اللي لعاصيمة ديالها طورينو.
لواد د آمور

واد امور (بالروسية: река́ Аму́р) ولاّ هيلونݣ جيانݣ (بالشينوية: 黑龙江) هو عاشر اطول واد ف لعالم، و جا ف الشرق د اسيا. هاد لواد تيرسم لحدود الشرقية ما بين روسيا و الشينوا و تيفرّق بيناتهم. الطول لكامل ديالو مع لفروعا ديالو هو 4440 كيلوميطر. تينبع واد امور من الجبال ديال مونݣوليا و تيقبط الطريق للشرق تا تيصبّ ف مضيق تاتار ما بين سيبيريا و لجزيرة د ساخالين، و اللي مربوط ب لمحيط لمهدّن. تاتفيض لمياهات ديال هاد لواد جوج مرات ف لعام:
صداع الراص

صداع الراص ؤلا ضرّان الراص ؤلا لارارة ؤلا وجع الراص (بلفرانساوية: céphalée، بالنݣليزية: headache) هوا واحد لوجع ملوكاليزي كايحس بيه بنادم ف جّمجمة ديالو و شي مرّات كايوصل حتال ضهر لعنق. وجع الراص كايتقسم ل وجع سابق اللي كايجي بوحدو بلا حتا سباب، و وجع الراص اللي تالي شي مرضة خرة، بحال: توسيخة ب ڤيروس ؤلا بكتيريا، تزعزيعة هوميوسطازية، الشريب د شي مادة كاتدير وجع الراص ولا التحياد ديالها، ضربة و زيد و زيد. راية حمرة. ضران الراص كايكون خطار وضروري خاص التبيع ديالو فلحالة ديال: سباب ديال ضران رّاص. كاينين لوجاع اللي كايجيو غير هكاك بلا حتاشي سباب و كايتسماو وجاع سابقين، و كاينين وجاع اللي كايجيو ب شلا سباب و كايتسماو وجاع تاليين. وجاع سابقين. هاد لوجاع السابقين كايكونو على شكل حلقات مشابهين (كايتعودو بنفس لمانيرة): وجاع تاليين. وجع الراص يقدر يكون تالي لشي مرضة ؤلا تزعزيعة خرة بحال:
الشريكة لمغريبية

لكمبيانة لمغريبية ولا الشريكة لمغريبية ؤلا لكمبيانة لبربارية (ب نݣليزية Barbary Company ؤلا Marocco Company) هيّا شريكة اسساتها لملكة د نݣليز يليزابيط اللولانية فعام 1585م بلموجب ديال واحد رخصة تعطات للقنادشا ديال لايسيستر ؤ وارويك وزيد عليهوم ربعين خرين، باش تستافد نّݣليز من لمعاملة بيعوشراوية تجّارية حصرية ل مديدة ديال 12 عام. فلكتابة دهاد لبروڤي ؤلا رّخصة، يليزابيط اللولانية سطرات على لفايدة دلبيعوشرا معا لمغريب سيرتو داكشي ديال دّيفاع و الستيهلاك، وهادشي غايتقوّا مزيان فاش صيفطات وزير ديالها سميتو "روبيرطس" للسلطان احمد لمنصور دهبي باش يعيش فلمغريب وبصاح مشا دوز هنا تلتسنين و خدا شي هميزات للنݣالزا سيرتو فاش خدا لامان باللي ماخصش حتا شي نݣليزي يكون عبد فلمغريب فالزمان دلحكام دهاد السلطان. هاد لمْعاهدة غادي تعاود تسينيا فمكناس فعام 1728م واللي فيها هاد لهميزات غايتوسعو واللي كاتݣول النݣليزي اللي تشد فشي بابور دلقراصنا خاص فديك الساع يتحرر و يتصافط نيشان لجبلطر وفلمݣابل لمغاربا، و ليهود اللي داخلين لجبلطر خاص يتعفاو من الضّريبة كيما كانت.
قنديش

قنديش نتوى ديالو قنديشة لجمع ديالو قنادشا ؤلا قنادش (ب لاتينية Comitis و اللي كاتعني "صاحب، جم، رفيݣ ومن بعد تحولات باش تعني صاحب السلطان ولا لمصيفط (الرقّاص) ديال السلطان، ب نّݣليزية Earl) هوا واحد التيتر ديال تانوبليت اللي لاصل ديالو كايرجع للسلاطن الرواما. هاد التيتر كايتعتابر هوا لقديم ؤ هوا اللي عالي فالسلّوم ديال تانوبليت ف ؤروپا.
واد سند

واد سّند ؤلا واد لهندوس هوّا واحد لواد كاين ف لپاكستان ؤهوّا اللي طويل ؤ لموهيم منبين لويدان ديال پاكستان و ݣاع شبيهتْقارة لهندية. الطول ديالو واصل ل 3190 كلم وشاد جوج بلدان د : لهند و پاكستان، وفوق من هادشي كايدوز على بلايص اللي كايسكنو فيها دياني و تقافي مامتشابهينش. حݣا، هاد لواد كان هوّا لاصل دلمدانة لهندية لبالية(لقديمة) اللي بدات كاتزداهر جوايه 3600 عام قبل مايتزاد لمْسيح، وبهاكا كان عندو شان كبير فداك لهيه. وباش نفونديو فلموضوع، هاد لواد كاتحداه لمدينة تّاريخية الرّايبة ديال هاراپا ومنها نيت هاد لمدانة كاتسما ب"لمدانة لهاراپاوية" وفيها واحد سّيتْ اركيولوجي موجود فقليم پينجاب اللي قلّبوه النݣالزة عام 1922 م. وخلاص، هاد لواد كايشكل حد بين لهند و شّياطة دهاد لعالام.
إيمبراطورية صونݣاي

صّونݣاي وشي مرات كاتكتب صّونݣي، هيّا وحدة من بين ليمبراطوريات لكبار اللي دازو ف تّاريخ د افريقيا ؤ شوف واقيلا من بين لقدام ݣاع، بانت و تجبّدات ف غرب لازوون د سّاحيل. هاد ليمبراطورية تاسسسات ف لقرن السابع ميلادي على الطولة ديال واد النيجر (ف مالي ديال دابا). السلاطن اللوالا ديالها كانو خدامين ب السياسة ديال التواسع و الزطيم على الرواضي لخرين ب لخصوص على حساب ليمبراطورية ديال مالي، هاد ليمبراطورية غاتوصل للماكس د جّهد ديالها ف لقرن ربعطاش. صونݣاي ف التواسع ديالها كانت شادة ف لغرب من لموحيط لاطلاسي حتال النيجر و نيجيريا ف الشرق. ف النصاصة التالية ديال لقرن 16م هاد ليمبراطورية غادي تݣابل معا لغزاوي د ليمبراطورية لمغريبية، ؤ ف 1591م ف لمطايفة ديال تونديبي (الشمال الشرقي ديال تومبوكتو) لجيش السونݣاوي غادي يخسر قدام لجيش دسلطان لمغريبي وهاد لخسارة غاتفضّي صافي معا ليمبراطورية صّونݣاوية اللي دامت تمنقرون. لفضل اللي عندها. هاد ليمبراطورية كانت مرفحة و ضروفها متيسرة وهادشي بسباب لمبادلات لبيعوشراوية اللي دايزة على طريق صّحرا و اللي كاتدار معا تجّار د شمال يفريقيا، هاد تجار كايتجمعو ف ݣافلات وكايشقو طريقهوم لتومبوكتو ؤلا لݣاو، لقطابي لبيعوشراويين لموهيمين د هاد ليمبراطورية. غالبا كاتكون السلعة الللي كاتجي من تجّار د شمال فريقيا فيها السلاح و النشوجا وف لكونطر كاياخدو لعبيد، الدهب (هاد لبلاصة كانت عامرة بالدهب) و لملحة.
واد لينا

واد لينا (بالروسية: Ле́на) هو اطول واد ف روسيا، و لواد رقم 11 ف لعالم من جيهة الطولا ديالو. جا ف الشرق ديال سيبيريا، و الطول لكامل ديالو هو 4294 كيلوميطر. تينبع لواد من الجبال د بايكال ف لجنوب د سبيريا، تيخرج من الضاية د بايكال، و تيضرب سيبيريا كاملة من لجنوب للشمال، تا تيصبّ ف لمحيط لمجمّد الشمالي. ڤلاديمير لينين، اللي كان من الناس اللي اسسو لاتحاد السوڤياتي جايب سميتو من هاد لواد (لينين كاتعني "الراجل د لينا"، ولاّ "مول لينا")، ف لوقت اللي كان منفي ف الشرق د سيبيريا و سكن حدا لواد من 1897 ل 1900.
كوهيي هوريكوشي

كوهيي هوريكوشي (ب جّاپونية 堀越 耕平، هوريكوشي كوهيي) واحد لمانݣاكا جّاپوني معروف ب كتابت لمانݣات بحال ماي هيرو اكاديميا، باراج، دوبوتسوين.
لمندوبية سامية د تخطيط

لمندوبية سّامية د تّخطيط (ب لفرانساوية Haut Commissariat au Plan ؤلا ب ختيصار HCP) هيّا مؤسسة حوكومية مستاقلة لّي لمقصود ديالها هوّا لجمع ؤ لاصدار د معلومات سطاتيستيكية علا لمغريب.
ليستة د لمدون ف لمغريب

لمغريب كانو فيه مدون من زمانات قديمة، علّاقل من لبدية د لالفية لّولة قبل لميلاد. دابا، كنلقاو بلي لمغريب مقسّم ل 1538 جماعة، منها 256 حضرية، ؤ 1282 قروية.
كاس محمد الخامس

كاس محمد لخامس هي بوطولة صغيرة ودية كانت كاتنضم فلمغريب (مدون الرباط، الدار البيضا ومراكش) من 1962 حتال 1989، وكانو كايشاركو فيها ربعة ديال لفراقي، علاقل واحد من لمغريب ولباقي من لعالام. شاركو فهاد لبوطولة فراقي كبار من لعالام بحال اف سي برصلونة وريال مدريد وبايرن ميونيخ، ومونتخابات بحال ديال رومانيا وتشيكوصلوڤاكيا، وفراقي مغريبية بحال الوداد البيضاوي، الرجاء البيضاوي، الجيش الملكي وحسنية اݣادير. اكتر فرقة شاركات فلبوطولة هي الجيش الملكي (8 دلمرات) ووصل لفينال جوج مرّات، واكتر فرقة دّات لكاس هي اتليتيكو مدريد (3 دلمرات). لفرقة لمغريبية لوحيدة اللي داتها هي الوداد البيضاوي، هادشي فالنوسخة د1979. تاريخ. كان احمد النتيفي هو اللي جاتو لفيكرة باش يدير هاد لبوطولة حيتاش كان شاف بحالها كاتدار فالصبليون. مشا ورّا هاد لفيكرة للحوكومة ولاكين ماتسوقوش ليه. من بعد مشا طلب الملك لحسن التاني باش يخلي هاد لبوطولة تكون تكريم للملك محمد الخامس. لحسن التاني عجباتو لقضية وقرر يموّبها من فلوسو. اول دورة تقصرات فموركاب محمد الخامس ف1962 وشاركات فيها ريال مدريد (بطل دالليݣا دالصبليون)، صطاد ريمز (بطل دلبوطولة دفرانسا)، انتر ميلان (تالت فلبوطولة دالطاليان) والجيش الملكي (بطل ديال لبوطولة دلمغريب). لفرقة الصبليونية اتليتيكو مدريد هي اللي ربحات هاد لكاس بزاف دلمرات، بالضبط تلاتة: 1965، 1970 و1980. اول فرقة ربحات هاد لكاس هي لقرقة لفرانساوية صطاد ريمز ف1962، من مورا ماغلبات انتر ميلان بجوج لواحد. اخر فرقة دّاتها هي لفرقة لفرانساوية اف سي صوشو، هادشي ف1989.
فلان

فلان نتوى ديالو فلانة ؤلا شخص والجماعة ديالو ل غاشي، اشخاص ؤلا ناس (بلعربية: شخص، باللاتينية: Personna) هوّا واحد لمفهوم فلسافي كايمعني على الدات لبنادمية لواعية و اللي قادّة على التخمام. هادشي من جيهة، و من جيهة خرا هيا واحد الدات اللي كادير داكشي اللي بغات وفنفس لوقيتة مسؤولة على فعايلها. هاد الدات لواعية بداتها براصها كاتعتابر شي حاجة اللي مشبكة و ماساهلش باش نعرفو لجوهر ديالها حيتاش داخلين فيها بزاف ديال لبعايد: بيولوجية و پسيكولوجية و مجماعية. بلحق هادي تبرزيطة ؤ خلات بزاف ديال لفلاسفا يحيرو فيها و يسولو على شنوهوّا مول هاد لجوهر. لفرق بين فلان و بنادم. لفلسافة النݣلوميريكانية خرّجات فهاد اللخر واحد التفريقة بين لمفهوم ديال "بنادم" ؤ "فلان" و بان سّاع باللي هاد تفريقة عندها واحد نتايج كبيرة على الشوفة ديالنا لمسايل اللي كاتعلق بلخصايل لملاح ولا لقباح و اللي خاصها تخلي لفلاسفي يݣر ؤلالا فلحق ديال لمضغة ولا بيجّو فلعيشة( بحال فلمسالة دالجهيض). على حساب لواحد لفلاسفي من لجامعة د كامبريدج سميتو سانجير زمم فكناشو "خصايل مطبقة" جوج تعريفات : باش يوكد فهامتو لكلمة دفلان، سانجير غادي يتكا على لفلسافة ديال جون لوك اللي كاتݣول باللي " "فلان هوا واحد لكاين مطور وكايخمم واللي كايريزوني(عقلاني) و اللي كايعرف راصو كيما راصو، هوّا نفس الشي اللي كايفكر فزماني ومكاني مبدلين "". داكشي علاش لمضغة و لبيجو و لبرهوش و لمعضّر فعقلو و لمهزوز(لحمق) ماكايتحسبوس كيما فلانات ولايني هوما بنادميا ؤصافي، وزاد عليهوم حتا الناس اللي فلكوما و اللي مشات لميموار ديالهوم. لحاصول ومافيه، يلا تبعنا هاد التعريفات اللي تعطاو اللولانية كاتمعني على لمفهوم دبنادم و الجاوجة كاتمعني على لمفهوم دفلان، نقدرو سّاع نݣولو باللي كاينين بنادميا اللي ماشي فلانات.
باشاضور

لباشاضور (بلعربية: سفير، بنݣليزية : ambassador) هوّا واحد لمرسول رفيع كاتصيفطو شي بلاد باش يمتلها عند بلدان خرين ؤلا عند شي منضمة بلدانية. كايتعتابر هوّا لمقام لعالي فالسلّوم الديپلوماسي.
عبار ديال ݣلاسݣو

عبار د ݣلاسݣو ولا سلوم د ݣلاسݣو هوّا واحد لعبار كايدار فالضومين الطبي، لمقصود ديالو هوا لعريف د لفوندو دلكوما ولحالة ديال لفيقة د بنادم كيما كايعطي تخميمة على لخدامي لحياوية ديال الدات. فهاد لعبار تلاتة دلپاراميطرات منومرين من 1 اللي كايتقلبو : جّواب لمخيّر هوا اللي جامع سطاش دنقاطي.
شقيقة

الشقيقة ؤلا لكريزة الشقيقاوية، هيا واحد لكريزة من لݣنوسا ديال ضران الراص اللي كايكون معا علامي خرين بحال لبغيتقية (بنادم كايحس باللي باغي يتقيا)، تقية، ضوفوبيا، صوتفوبيا، ريحافوبيا. الشقيقة فيها جوج نواع معا ؤورة ولا بلا ؤورة. واللي مكلاصياهوم واحد جماعة سميتها : لجمعية لعالمية ديال ضران الراص "IHS" بلونݣلي (International Headache Society). شقيقة معا ؤورة. هيا داك ضران الراص اللي كايكون ملام معا علامي عصبولوجية واحدجيهية و دايزة واللي كايتسماو بلؤورا ( بحال تزعزيعات د شوف، د لهضرة، دلحسّان، دلحركة… ) هاد لوجع ماكايجيش بالجهد ولايني كايجي ماهل (على وقيتة فايتة 5 دقايق وكاتوصل حتال ساعة). هاد لماركة ديال شقيقة يالاه كاتجي ف 10 حتال 20% د لحالات. شقيقة بلا ؤورا. هيا لماركة د شقيقة اللي رايجة ݣاع حيت كاتجي ف 80% دلحالات، لوجع كايجي بكريزات وحتاهيا واحدجيهية و ماهلة غير هوا كاتݣلس من 4 حتال 72 د سوايع (يلا ماتداواتش) من لخصايل د هاد شقيقة:
دموخراجية

دموخراجية ؤلا خروج الدم (ب، ب، ب ) هيا واحد لحالة اللي كايخرج فيها الدم من السيركوي ديالو واللي ناتجة على تشراݣ ديال شي عرق دماوي. الدم لمدفݣ يقدر يكون بكمشة (كمية) قليلة ولايني يقدر يخرج ݣرجة، و هادشي بلاشك يقدر يودّي ب لحياة ديال بنادم للخطار بحال لحالة د الصدمة الدموخراجية.
لبوطولا لمغريبية دلهواة (2020-2021)

لبوطولا لمغريبية دلهواة (2020-2021) هي لموسم ديال 2020-2021 تاع لقيسم التالت، الرابع ولخامس فلهيكلة دلبوطولات فبلاد لمغريب. هاد لبوطولات كاتسيرهوم "لعصبة لوطنية ديال لكورة دلهواة".
لبوطولا لوطنية للهواة (2020-2021)

لبوطولا لوطنية للهواة (2020-2021) هي لموسم د 2020-2021 من لبوطولا لوطنية للهواة، اللي هو لقيسم التالت على حساب لهيكلة لهرمية د لبوطولات فلبلاد د لمغريب.
قيسم لهواة لمغريبي اللول (2020-2021)

قيسم لهواة لمغريبي اللول (2020-2021) هي لموسم د 2020-2021 من بوطولات لهواة فالشطر ديال قيسم لهواة اللول، اللي هو لقيسم الرابع على حساب لهيكلة لهرمية دلبوطولات فبلاد لمغريب. لبطل ديال لبوطولا كاملة هاد لعام هو امل الفتح الرباطي.
قيسم لهواة لمغريبي التاني (2020-2021)

قيسم لهواة لمغريبي التاني (2020-2021) هي لموسم د 2020-2021 من بوطولات لهواة فالشطر ديال قيسم لهواة التاني، اللي هو لقيسم لخامس على حساب لهيكلة لهرمية دلبوطولات فبلاد لمغريب. قيسم لهواة التاني (شمال شرقي). لفراقي. هادو هوما لفراقي اللي شاركو فقيسم لهواة لمغريبي التاني ديال 2020-2021: قيسم لهواة التاني (شمال غربي). لفراقي. هادو هوما لفراقي اللي شاركو فقيسم لهواة لمغريبي التاني ديال 2020-2021: قيسم لهواة التاني (جانوب). لفراقي. هادو هوما لفراقي اللي شاركو فقيسم لهواة لمغريبي التاني ديال 2020-2021: لجدوال ديال الترتيب. ملاحضة: رجاء بنݣرير تحيّدات ليه نقطة وحدة. قيسم لهواة التاني (صحرا). لفراقي. هادو هوما لفراقي اللي شاركو فقيسم لهواة لمغريبي التاني ديال 2020-2021:
واد ميكونݣ

واد ميكونݣ هو واد جا ف جنوب شرق اسيا، و محسوب لواد الطانش ف لعالم (و السادس ف اسيا) من جيهة الطولا ديالو. الطول ديالو كامل تقريبا 4350 كم، من لمنبع ديالو ف التيبيت، تال لبحر د الشينوا لجنوبي اللي تيصب فيه. تيدوز هاد لواد على ستة د لبلدان، و هي: الشينوا، بورما، لاووص، طايلاند، كامبودج و ڤييطنام. ميكونݣ واد مهم ف لحركة ما بين الشينوا و جنوب شرق اسيا، و محسوب طريق مهمة بيناتهم، واخا شي بلايص فيه صعيبة يدوزو منها لباطوييات. لبلدان ب ستة اللي تيدوز منهم لميكونݣ دايرين اتفاقية بيناتهم على كيفاش يستاغلو لواد، و يتقاسمو لما ديالو بيناتهم.
أوپيك

اوپيك (بلينݣليزية: OPEC - تاتعني لمنضمة د لبلدان اللي كاتصدّر لپطرول)، هي منضمة عالمية تاتجمع بلدان اللي تيعوّل لاقتصاد ديالها بزاف على لپطرول. تاسسات هاد لمنضمة نهار 14 شتنبر 1960 ف بغداد و كانو فيها خمسة د لبدان (لعراق، ايران، لكويت، السعودية و ڤينيزويلا). ف 1965، رحلات لمنضمة، و ولاّ لمقر ديالها ف ڤيينا، واخا لوطريش ماشي دولة عضو فيها. لمنضمة فيها دابا 13 د لاعضاء، و لمجموع ديال لانتاج ديالهم د لپطرول تيوصل لتقريبا 44% من لانتاج د لعالم، و هو اللي تيخلي لاوپيك تكون منضمة مهمة، حيت تقدر تبدّل التمن د ليصونص ف لعالم ف اي وقت. تاتقول لاوپيك باللي لغرض علاش تاسسات هو باش تحيد لاحتكار اللي كانت دايراه الشركات د لپيطرول ف لعالم، و باش يوليو لبلدان هوما اللي تيتافقو بيناتهم على كيفاش يديرو اتمنة معقولة و مستاقرة و تاتسلّك كلشي. لاعضاء. اوپيك فيها دابا 13 دولة اللي اعضاء، و هوما:
الشاب خالد

خالد حاج براهيم، لمعروف بالشاب خالد (29 فبراير 1960 ف وهران) هو مغني د الراي و شاعر و ملحن جزائري ديال الراي. عندو تا لجنسية د لمغريب و فرانسا. سمّا راسو بالشاب حيت بدا صغير و حيت دار موسيقا جديدة ماشي بحال الشيوخا لقدام د الراي التقليدي. من السميات اللي كيتسمّا بيها الشاب خالد هي "لماليك د الراي". لمجموع د لالبومات اللي باع الشاب خالد ف لعالم فات 80 مليون البوم، و هو محسوب من بين اكتر لمغنيين بلعربية اللي باعو البومات ف لعالم. غنا ف بزاف د لحفلات مهمة، منها كاس لعالم 2010 ف جنوب افريقيا. لاغاني ديالو. الشاب خالد عندو بزاف د لاغاني اللي معروفين بزاف. من ديك لاغاني كاين:
الشاب مامي

محمد خليفاتي، لمعروف بالشاب مامي (11 يوليوز 1966 ف سعيدة، لجزائر) هو موغني د الراي وكاتب كلمات جزائري. تيغني مامي بالدارجة د لجزائر، و اللهجات د لمشرق، و تا بلفرانساوية. من السميات اللي كيتسمّا بيها هي "لامير د الراي". لاغاني ديالو. الشاب مامي عندو بزاف د لاغاني اللي معروفين بزاف. من ديك لاغاني كاين:
جمعية المنصورية

جمعية لمنصورية هي فرقة مغريبية من مدينة لمنصورية كاتقصر فـ بوطولا 2. تاسسات فـ1999، وكتلعب فالتيران لبلدي د لمنصورية اللي كيهز 5000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
شباب مريرت

شباب مريرت هي فرقة مغريبية من مدينة مريرت كاتقصر فـ بوطولا 2. تاسسات فـ1989، وكتلعب فالتيران لبلدي د مريرت اللي كيهز 8000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
مولودية الداخلة

مولودية الداخلة هي فرقة مغريبية من مدينة الداخلة. تاسسات فـ1984، وكتلعب فتيران المسيرة الخضراء اللي كيهز 4000 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
أولمپيك اليوسفية

اولمپيك ليوسوفية هي فرقة مغريبية من مدينة ليوسوفية. تاسسات فـ1933 بسمية اولمپيك لويس جانتي، وكتلعب فتيران الداخلة اللي كيهز 1500 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
وداد قلعة السراغنة

وداد قلعة السراغنة اولا لوداد السرغيني هي فرقة مغريبية من مدينة قلعة السراغنة. تاسسات فـ1953، وكتلعب فالتيران لبلدي د قلعة السراغنة اللي كيهز 3000 مشجع. ما عمر دات هاد الفرقة لبوطولا لوطنية لحتيرافية ولا كاس لعرش.
فتح الناظور

فتح الناظور هي فرقة مغريبية من مدينة الناظور. تاسسات فـ1971، وكتلعب فالتيران لبلدي د ناضور اللي كيهز 2500 مشجع. ماعمر دات هاد الفرقة لبوطولا لوطنية لحتيرافية ولا كاس لعرش.
نادي وارزازات

نادي وارزازات هي فرقة مغريبية من مدينة وارزازات. تاسسات فـ1961، وكتلعب فتيران سيدي داود اللي كيهز 3000 مشجع. ما عمر دات هاد الفرقة لبوطولا لوطنية لحتيرافية ولا كاس لعرش.
نسمة سطات

نسمة سطات هي فرقة مغريبية من مدينة سطات. تاسسات فـ2011، وكتلعب فالتيران لبلدي د سطات اللي كيهز 20000 مشجع.
فتح ويسلان

فتح ويسلان هي فرقة مغريبية من مدينة ويسلان. تاسسات فـ1997، وكتلعب فالتيران الشرفي د مكناس اللي كيهز 20 الف مشجع.
نادي عمل بلقصيري

عمل بلقصيري هي فرقة مغريبية من مدينة مشرع بلقصيري. تاسسات فـ1947، وكتلعب فالتيران لبلدي د مشرع بلقصيري اللي كيهز 5000 مشجع.
النجم البيضاوي

النجم البيضاوي اولا نجم الشباب هي فرقة مغريبية من مدينة الدار البيضا. تاسسات فـ1942، وكتلعب فتيران نجم الشباب اللي كيهز 3000 مشجع. دات هاد لفرقة لكاس دبوطولا 1 واحد لمرة، وهادشي ف لموسم ديال 1958-1959.
حسنية وجدة

حسنية لازاري وجدة هي فرقة مغريبية من مدينة وجدة. تاسسات فـ2000، وكتلعب فتيران انݣاد اللي كيهز 1000 مشجع.
اتحاد سلا

اتحاد سلا هي فرقة مغريبية من مدينة سلا. تاسسات فـ1937، وكتلعب فتيران حي الرحمة اللي كيهز 1000 مشجع.
وفاء الدريوش

وفاء الدريوش هي فرقة مغريبية من مدينة دريوش. تاسسات فـ2009، وكتلعب فالتيران لبلدي د الدريوش اللي كيهز 3000 مشجع.
جمعية التكوين المهني

جمعية التكوين المهني هي فرقة مغريبية من مدينة الدار البيضا. تاسسات فـ1984، وكتلعب فتيران عين بورجة اللي كيهز 500 مشجع.
الوفاء الفاسي

الوفاء الفاسي هي فرقة مغريبية من مدينة فاس. تاسسات فـ1962، وكتلعب فتيران لحسن التاني اللي كيهز 10 الاف مشجع.
مولودية ميسور

مولودية ميسور هي فرقة مغريبية من مدينة ميسور. تاسسات فـ1986، وكتلعب فتيران ميسور.
حسنية بنسليمان

حسنية بنسليمان هي فرقة مغريبية من مدينة بنسليمان. تاسسات فـ1958، وكتلعب فموركاب بنسليمان اللي كيهز 5000 مشجع.
الفتح البيضاوي

شباب الفتح البيضاوي ولا فتح سباتة هي فرقة مغريبية من لحي د سباتة ف مدينة الدار البيضا، وكاتلعب ف لقسم اللول هواة د لبوطولة د لمغريب. ؤ كاتدخل ف تيران با محمد.
دفاع حمرية خنيفرة

دفاع حمرية خنيفرة هي فرقة مغريبية من مدينة خنيفرة. تاسسات فـ2004، وكتلعب فالتيران لبلدي د خنيفرة اللي كيهز 10 الاف مشجع.
نهضة مارتيل

نهضة مارتيل هي فرقة مغريبية من مدينة مارتيل. تاسسات فـ1992، وكتلعب فالتيران لبلدي د لمضيق اللي كيهز 8000 مشجع.
الوداد الصفريوي

لوداد الصفريوي هي فرقة مغريبية من مدينة صفرو. تاسسات فـ1971، وكتلعب فالتيران لبلدي د صفرو اللي كيهز 1000 مشجع.
الإتفاق المراكشي

الاتفاق المراكشي هي فرقة مغريبية من مدينة مراكش. تاسسات ف 2011، وكتلعب ف تيران الحارتي اللي كيهز 20 الف مشجع.
مولودية أسا

مولودية اسا هي فرقة مغريبية من مدينة اسا. تاسسات فـ2006، وكتلعب فالتيران لبلدي د اسا اللي كيهز 1500 مشجع.
أمل سوق السبت

امل سوق السبت هي فرقة مغريبية من مدينة سوق السبت. تاسسات فـ1987، وكتلعب فالتيران لبلدي د سوق السبت اللي كيهز 1000 مشجع.
نجاح سوس

نجاح سوس هي فرقة مغريبية من مدينة اݣادير. تاسسات فـ1974، وكتلعب فتيران لانبعاث اللي كيهز 10 الاف مشجع.
شباب بوجدور

شباب بوجدور هي فرقة مغريبية من مدينة بوجدور، وكتلعب ف تيران لبلدي د بوجدور لي كيهز 1000 مشجع.
نجوم أوسرد

نجوم اوسرد هي فرقة مغريبية من مدينة اوسرد. تاسسات فـ2010، وكتلعب فتيران المسيرة الخضراء اللي كيهز 4000 مشجع.
مولودية العيون

مولودية العيون هي فرقة مغريبية من مدينة لعيون. تاسسات فـ1977، وكتلعب فتيران مولاي رشيد اللي كيهز 5000 مشجع.
مولودية طرفاية

مولودية طرفاية هي فرقة مغريبية من مدينة طرفاية. تاسسات فـ2005، وكتلعب فالتيران لبلدي د طرفاية اللي كيهز 1000 مشجع.
أدرار سوس

ادرار سوس هي فرقة مغريبية من مدينة الدشيرة. تاسسات فـ1998، وكتلعب فتيران احمد فانا اللي كيهز 1000 مشجع.
رجاء أݣادير

رجاء اݣادير هي فرقة مغريبية من مدينة اݣادير. تاسسات فـ1956، وكتلعب فتيران لانبعاث اللي كيهز 10000 مشجع.
مولودية مراكش

مولودية مراكش هي فرقة مغريبية من مدينة مراكش. تاسسات فـ1948، وكتلعب فتيران الحارتي اللي كيهز 20 الف مشجع.
نادي العيون

نادي لعيون هي فرقة مغريبية من مدينة لعيون، وكتلعب فالتيران لبلدي د لمرسى اللي كيهز 10000 مشجع.
أولمبيك فوسبوݣراع

اولمبيك فوسبوݣراع هي فرقة مغريبية من مدينة بوݣراع، وكتلعب فالتيران لبلدي د لمرسى اللي كيهز 10000 مشجع.
حي عريض (ناضور)

عارّيض هي واحد مجموعة ديال دّواور، طرف منها تابع ل جماعة احدادن ؤ طرف اخور ل جماعة بوعرك، بجوج ف اقليم الناظور، و كتعتابر تاني اكبر حي من ناحية د العدد ديال الناس لي ساكنين فيه، و لكبير من ناحية المساحة و كيتقسم ل عريض 1 و 2 و 3. من بين لمشاكيل لّي كان ؤ واقيلا باقي كيعاني منها هاد لحي، كاين لهدر لمدرسي، بحيت بزاف د دّراري كيخرجو بكري من لمدرسة. واحد من لاسباب ديالو هوّا لبعد ديال لمدارس علا لبلايص د سّكنة، ؤ عدم توفر طرونسپور ب شكل مزيان، ؤ لعتيداءَات علا دّراري صغار، بنات ؤ ولاد، سيرتو ف صّباح بكري، شي لّي كيدفع دّراري ؤ لواليدين باش يݣولو بناقص. كاينين مشاكيل خرين متعلقين ب تّراكم د زّبل، پيستات (الطرقان ماشي مزفتة)، لاطفال لمتشردين لّي كيشمو سيليسيون ؤ كيقدرو يتعرضو ل لغتيصاب، لمخدرات ب شكل عام، ؤ لمطايفات ب جّناوا ؤ سّيوفا (تشرميل). ب لاضافة ل هادشي، حي عاريض عانا من موشكيل د ضّواو لعمومية لّي ماكاتخدمش، ؤ كتسهل علا لقطاطعيا ؤ شّفارا باش يديرو خدمتهوم ف لّيل. و الطوبيسات ديال النقل رقم 3 اللي كتديرها شركة سميتها ڤيكتاليا حيت دايرين طوبيس صغير []و الوقت ماشي مضبوط []و بزاف دلماشاكيل مع دوك الطوبيسات.
كاس لعرش (2017)

الدور دلفينال. لفراقي اللي تاهلات. هاد لفراقي شاركات فكاس لعرش ديال عام 2017. 16 فرقة من بوطولا 1 (2016-2017) 8 دلفراقي من بوطولا 2 (2016-2017) 7 دلفراقي من قيسم لهواة لمغريبي اللول (2016-2017) 1 فرقة من قيسم لهواة لمغريبي التاني (2016-2017) لفينال.
كاس لعرش (2016)

الدور دلفينال. لفراقي اللي تاهلات. هاد لفراقي شاركات فكاس لعرش ديال عام 2016. 16 فرقة من بوطولا 1 (2015-2016) 9 دلفراقي من بوطولا 2 (2015-2016) 6 دلفراقي من قيسم لهواة لمغريبي اللول (2015-2016) 1 فرقة من قيسم لهواة لمغريبي التاني (2015-2016) لفينال.
إديتاطون

ورشة د التحرير ولاّ اديتاطون (ب نݣليزية: Edit-a-thon) هو واحد النشاط كيدّار ف لمجتمعات اونلاين بحال لمجتمع ديال ويكيميديا. لهدف ديال هاد النشاط هو يتجمع الناس و يكتبو و يتعاونو بيناتهم. لاديتاطونات تينفعو بزاف الناس اللي جداد حيت تما يقدرو يتعلمو و يسولو الناس لقدام اللي كيكونو عارفين بزاف د لحوايج على لموضوع.
سيدي و سيدي

سيدي و سيدي هوا واحد لوالي صاليح سيدي محمد بن واندالس بن صالح السوسي ؤ معروف ب "سيدي و سيدي". تولد فتارودانت فالسوس لقصاوي وفيها نيت مات فعام 1194م اللي كايجي معا 591ھ واللي الضريح ديالو كاين فدرب اندلاس فلمدينة لقديمة ديال تارودانت، عاش لكتير ديال حياتو ضاير بين مراكش، اغمات و ؤوريكا. هاد السيد تعرف بلكارامات ديالو و التنبوات اللي شحال من وحدة فيهوم تحققات واخا كانو الناس كايصحاب ليهوم باللي هاد السيد بوهالي و حمق و كلامو مامفهومش وماشي غير هادشي السيد كان كريم وكان مهلي فلفوقارا وكانت دارو عامرة بيهوم.
ڤاسكو دا ݣاما

ڤاسكو دا ݣاما (بلبرتغالية: Vasco da Gama) (تولد ف 1469 ف سينيس ف لبرتغال - مات ف 24 دجنبر 1524 ف كاليكوت ف لهند) كان بحّار و مستكشف و قايد برتغالي، تعرف باللي كان اول اوروپي مشا من اوروپا للهند ف لبحر، و دار على افريقيا كاملة. اول سفرة دارها دا ݣاما من اوروپا للهند كانت ما بين 1497 و 1499، و اترات بزاف ف التاريخ د لعالم من بعد. هاد الطرقان الجداد اللي تكتاشفو معاها خلاو لاوروپين يبداو يبيعيو و يشريو نيشان مع لاسياويين (بلا ما يحتاجو يدوزو من لبحر لبيض لمتوسط، ولاّ يتعاملو مع لمسلمين)، و حلاّت ليهم لبيبان باش يبداو يستعمرو بلايص تمّا، و فلمدون د افريقيا اللي جات ف الطريق. بزاف د الناس نتاقدو ڤاسكو دا ݣاما، حيت فالسفرات ديالو كان تيقرصن باطويات، و قتل بزاف ديال الناس اللي كان تيلقاهم ف طريقو، واخا ما كانو تيديرولو والو.